Odense Adresse-Contoirs Efterretninger, 1845-12-31
Proprietair Berg til Lindved havde som Skolepatron forespurgt, hvorledes Afdraget af en paa Steenløse Skoledistrict hvilende Gield burde lignes paa Districtets Beboere. Amtsraadet svarede, at dette Afdrag burde lignes ligesom alle andre Udgifter til Skolevæsenet, altsaa paa Hartkornet efter den nye Matricul, samt efter Formue og Leilighed. Derefter blev vedtaget, at det umiddelbare Gjennemsyn af dette Aars Regnskaber skulde udføres, af Fattigregnskaberne for Bjerge Aasum Herreder af Provst Heiberg, for Odense, Lunde, Skam og Skovby Herreder af Kammerraad Hillerup; Skoleregnskaberne for Bjerge, Aasum og Odense Herreder af Proprietair Mortensen, for Lunde, Skam og Skovby Herreder af Propr. Berg; samtlige Legat- og Communalregnskaber af Pastor Rohmann. Uddrag af forhandlingerne ved Amtsraadet for Assens Amtstuedistrict, i Mødet den 28 Novbr. 1844. Amtsraadets Medlemmer vare mødte med Undtagelse af Kammerherre Føns, der havde anmeldt ikke at kunne deeltage i Forhandlingerne formedelst hans Fraværelse fra Provindsen. Kammerraad Evers overtog Protocolførelsen. Formanden fremlagde til Raadets Efterretning: 1. Canc. Skr. af 22 August d. A., angaaende at den af Skydebjerg Sogns Beboere ansøgte Adskillelse af bemeldte Sogns og Orte Sogns Fattigvæsen, ikke kan tilstedes, saafremt ikke Sognene derom kunne forenes. 2. Rentekam, Skr. af 12 f. M., angaaende at Sagen, betræffende den Hans Jørgensen med Flere tilkommende Betaling for en Gruuskjørsel, som de i Aaret 1841 have udført paa den mindre Landevei over Canslunde Sognegrund paa Entrepreneuren Hans Peder Hansens Vegne, nu maa ansees endeligen afgjort ved det efter Amtsraadets Beslutning af Amtets Repartitionsfond udbetalte extraordinaire Tilskud til Licitationssummen, stort 83 Rbd. 40 s. 3. Rentekam. Skr. af 9 d. M., hvorved det approberes, at der fra 1 Januar 1845 og indtil videre maa tilstaaes Overkrigscommissair, Amtsforvalter Klauman af Amtsrepartitionsfondet 150 Rbd. aarlig, hvori de ved allerhøieste Resolution af 1 Juni 1831 bevilgede 1000 Rbd. ere indbefattede, mod at han selv besørger alle Tilsigelser til Fribefordring, som reqvireres gjennem Amtstuen uden dertil at benytte enten Huusmænds Brevgang eller Rideægter. Canc. Skr. af 19 f. M., angaaende at de fratrædende Amtsraads Medlemmers Functionstid først udløber og de Ny valgtes først begynder den 1 Mai 1845. Rentekam. Skr. af 12 f. M., angaaende at Udgivterne til Grundforbedringsarbeiderne og Vedligeholdelsesarbeiderne paa de mindre Landeveie bør holdes afsondrede fra hinanden i Amtsrepartitionsfondsregnskabet. Canc. Skr. af 7 d. M., angaaende at Districtets Amtsfattigkasseregnskab for 1843 er qvitteret. Fremdeles gjorde Formanden Amtsraadet bekjendt med de af ham paa Raadets Vegne siden sidste Amtsraadsmøde udfærdigede Expeditioner, navnligen: af 25 Septbr. d. A. til Veilby Sogneforstanderskab, angaaende en opstaaet Meningsulighed om, hvorvidt nogle Medlemmer af Forstanderskabet, der deels beklæde andre Bestillinger (Sognefogeds- og Lægdsmands), deels nu havde opnaaet en Alder af 60 Aar, kunde være berettigede til, uagtet Sogneforstanderskabets Pluralitet havde erklæret sig derimod, at afgaae fra Sogneforstanderskabet forlod, uden Lodtrækning, hvilket var besvaret benægtende, og af 9 October til Landsoverretsassessor, Bye og Herredsfoged Buchwald i Anledning af en af ham indgiven Forespørgsel, om Veien over Anernæs maatte forlægges nogle Alen ind paa Auernæs Marken, hvortil svaredes, at da Sagen angaaende bemeldte Veis paatænkte Forlæggelse ind forbi Auernæsgaarden, endnu er under Forhandling med det Kongl. Rentekammer, maatte Bekostninger ved Veiens Jstandsættelse for Tiden saavidt muligt undgaaes, men at der dog, efter Overlæg med Sogneforstanderskabet for Dreslette Sogn, maatte træffes Foranstaltning til at Fare midlertidigen kunde forebygges. Dernæst bleve følgende Sager foretagne til Behandling: A. Vedkommende Veivæsenet.